Specifikacija informacionih potreba baze podataka

policijskog sistema države

Način organizovanja policije, sa većim nivoom apstrakcije, dat je u sledećem tekstu.

Sve oblasti rada – policijske funkcije, na osnovu kojih se formiraju uprave, su vrlo razvijene i u njima je izvršena podjela rada: u upravama se dalje obrazuju organizacione jedinice. Organizacione jedinice predstavljaju diferencijaciju po teritorijalnom principu sa zadatkom da realizuju poslove na teritoriji koju pokrivaju. Svaka organizaciona jedinica ima glavnog koordinatora koji ima najveći položaj(nema nadredjenog) u pomenutoj oblasti. Pored upravnika, organizacione jedinice karakterišu: adresa i uprava kojoj pripadaju.

Državne uprave su:

* Saobraćajna policija

Svrha rada saobraćajne policije je organizovano funkcionisanje drumskog saobraćaja i zaštita gradjana. Neke od osnovnih nadležnosti saobraćajne policije jesu:

* Radarska kontrola (radar sa tipom kamere) koja mjeri brzinu vozila. Radarskom kontrolom mogu biti kažnjena samo registrovana vozila i to sa atributima: brzina vožnje, vrijeme i mjesto nailaska vozila, kao i iznos novčane kazne. Novčana kazna jeste prekoračena brzina pomnožena sa 20 KM[[1]](#footnote-1). Registraciju vozila vrši osoba i to tako da svaka registracija uključuje datum registracije, datum isteka registracije, tip i boju vozila, kao i broj šasije. Ukoliko je prekoračenje brzine veće od 20 a manje od 30 km/h, vlasnik vozila ( ako ima vozačku dozvolu) dobija 1 kazneni bod, a ako je prekoračenje preko 30km/h upisuju se 2 kaznena boda. Vozačka dozvola postaje nevažeća ukoliko ima 3 ili više kaznena boda.
* Saobraćajni prekršaji koji su arhivirani u obliku prekršajnih naloga. Prekršajni nalog daje informacije o osobi koja je izvršila prekršaj, lokaciji i datumu, kao i tipu prekršaja (tački zakona). Prekršajni nalog potpisuje saobraćajni policajac.
* Saobraćajne nezgode koje predstavljaju izvještaj saobraćajnog policajca. Izvještaj uključuje mjesto, vrijeme, učesnike i generalni opis nezgode.
* Kriminalistička policija

Uprava kriminalističke policije odgovorna je za otkrivanje i suzbijanje svih oblika kriminala. Krivična djela dokumentuje u obliku kriminalnih radnji koje karakterišu počinioci, prekršene tačke zakona i izvještaj kriminalnog djela.

* Specijalna antiteroristička jedinica

SAJ izvršava složene i visoko rizične zadatke bezbjednosti tako što organizuje intervencije u sklopu organizacione jedinice. Intervencija se arhivira u obliku datuma, vremena, adrese i detaljno objašnjenog razloga intervencije i njenog ishoda. Ovaj dokument može potpisati samo policajac SAJ-a.

* Žandarmerija

Angažovanje žandarmerije sadrži mjesto, vrijeme, bezbjednosnu procjenu i plan aktivnosti. Pored toga, žandarmerija organizuje obuku pripadnika struktura bezbijednosti. Obuku karakteriše više adresa, vrijeme i osobe koje su obučavane.

* Helikopterska jedinica

Helikopterska jedinica organizuje intervencije i obuke vazduhoplovnog osoblja. Svaka organizaciona jedinica ove uprave sadrži informacije o prevoznim sredstvima koji su u njihovom vlasništvu: identifinacioni broj, vrsta i tip vozila. Vozila mogu biti registrovana tako da vlasnik bude organizaciona jedinica, a ne osoba. Helikopterske jedinice organizuju intervencije.

Učesnici u sistemu su osobe koje mogu biti učesnici u zabilježenim kriminalnim aktivnostima i zaposleni. Policijske poslove obavljaju policijski službenici, odnosno zaposleni koji primjenjuju policijska ovlašćenja. Pored zaposlenih, u strukturi policije učestvuju i pripravnici koje karakteriše početak pripravničkog staža i položen stručni ispit. Zastupljena je hijerarhijska kontrola što znači da viši rukovodioci direktno kontrolišu rad svojih podredjenih. Pored pomenutih ograničenja, zaposlenog policajca karakteriše i čin koji zavisi od stručne spreme (mladji vodnik, vodnik, stariji vodnik, zastavnik policije, potporučnik, poručnik, kapetan, major, potpukovnik, pukovnik, general policije), kao i plata.

Ukoliko policajac učestvuje u kriminalnom djelu, njegov radni odnos prestaje da važi, i od tada nema mogućnost ni prijave na sistem. Takodje, svaki policajac može zadužiti jedno ili više oružja.

Napomene:

* Vozačka dozvola ima rok važenja 10 godina od datuma izdavanja.
* Registracija vozila traje godinu dana.
* Odredjene registracijske tablice mogu biti korišćene za različita vozila, ali trenutno može biti aktivna samo jedna registracija za pomenute tablice.

1. Ovu karakteristiku sam ubacila da bih imala automatsko racunanje. [↑](#footnote-ref-1)